**USLOVI ZA KONKURISANJE**

**Poslodavca**

U projektu može učestvovati poslodavac pod uslovom da:

1. ima sedište ili registrovanu poslovnu jedinicu na teritoriji grada Požarevca
2. pripada privatnom sektoru (preduzetnici i pravna lica kod kojih je udeo privatnog kapitala u vlasničkoj strukturi 100%)
3. je registrovan najmanje 15 meseci pre datuma objavljivanja javnog poziva;
4. tri meseca koja prethode mesecu u kome je objavljen javni poziv nije smanjivao broj zaposlenih na neodređeno vreme, osim u slučaju otkaza od strane radnika ili ostvarivanja prava na penziju.
5. uredno izmiruje obaveze po osnovu poreza i doprinosa za obavezno socijalno osiguranje za zaposlene;
6. u poslednjih 36 meseci koji prethode mesecu u kome je objavljen javni poziv nije bio evidentiran u registru dužnika prinudne naplate Narodne banke Srbije, odnosno u blokadi ukupno duže od 30 dana;
7. ima manje od 50 zaposlenih;
8. ima kadrovske kapacitete za stručno osposobljavanje nezaposlenih lica koji će biti angažovani, kao i tehničke, prostorne i druge kapacitete za stručno osposobljavanje lica, odnosno adekvatan radni prostor, tehnička sredstva i opremu koji po funkcionalnosti odgovaraju broju lica koji će biti angažovani, kao i da obezbedi sve uslove u skladu sa propisima o bezbednosti zaštite na radu;

Pravo na učešće u projektu mogu da ostvare poslodavci sa manje od **50 zaposlenih** po sledećoj šemi:

* Poslodavac koji ima do 10 zaposlenih ima pravo da konkuriše za angažovanje **najviše tri nezaposlena lica** kroz projekat.
* Poslodavac koji ima od 11 do 25 zaposlenih ima pravo da konkuriše za angažovanje **najviše pet nezaposlenih lica** kroz projekat.
* Poslodavac koji ima više od 25 zaposlenih ima pravo da konkuriše za angažovanje **najviše** **sedam nezaposlenih lica** kroz projekat.

Bodovna lista:

|  |  |  |
| --- | --- | --- |
| **Br.** | **Kriterijum** | **Bodovi** |
| 1. | Dužina obavljanja delatnosti | Poslovanje duže od 5 godina | 25 |
| Poslovanje od 3 do 5 godina | 15 |
| Poslovanje od 1 do 3 godine | 10 |
| Poslovanje do 1 godine | 5 |
| 2. | Prethodno korišćena sredstva za istu ili sličnu namenu bez obzira na izvor sredstava | Procenat zaposlenih lica po završetku ugovorne obaveze | Više od 50% zaposlenih lica | 50 |
| Zaposleno do 50% | 25 |
| Nije bilo zaposlenih | 0 |
| 3. | Kadrovski kapacitet, radni prostor, tehnička sredstva i oprema poslodavca koja će biti korišćena u svrhu osposobljavanja lica | Prezentovani kadrovski kapaciteti poslodavca kao i radni prostor, tehnička sredstva i oprema poslodavca u potpunosti odgovaraju potrebama za kvalitetno sprovođenje radnih praksi zahtevanog broja polaznika  | 25 |
| Prezentovani kadrovski kapaciteti poslodavca kao i radni prostor, tehnička sredstva i oprema poslodavca delimično odgovaraju potrebama za kvalitetno sprovođenje radnih praksi zahtevanog broja polaznika  | 10 |
| Prezentovani kadrovski kapaciteti poslodavca kao i radni prostor, tehnička sredstva i oprema poslodavca ne odgovaraju potrebama za kvalitetno sprovođenje radnih praksi zahtevanog broja polaznika | 0 |

U slučaju istog broja bodova prednost će imati poslodavac koji:

1. je spreman da zapošljava žene
2. je spreman da zapošljava mlade bez prethodnog radnog iskustva
3. je spreman da zapošljava lica iz grupe teško zapošljivih kategorija
4. je spreman da zapošljava nekvalifikovana i lica iz grupe sakupljača sekundarnih sirovina
5. Ima manji broj otpuštenih radnika u prethodne 2 godine
6. Ima manji broj stalno zaposlenih radnika
7. Ima manji broj zaposlenih radnika nakon sprovedene radne prakse u ranijim projektima (ukoliko ih je bilo)

**Dokumentacija za podnošenje zahteva:**

* **Zahtev za učešće u projektu (excel document)**
* **Izjava za poslodavce**
* **Dokaz da je zahtevanu radnu praksu moguće realizovati u sklopu preduzeća (CV stručnih lica (gde je to neophodno), lista opreme na kojoj će raditi praktikant i ostala dokumenta za koja smatrate da su relevantna);**
* **Overeni EBP-PURS obrasci za poslednja 4 meseca;**

Zahtev dostaviti poštom na adresu:

Help Beograd,

Učiteljska 52,

11 050 Beograd

ili skenirano na mail: helpbg@help-serbia.org.rs sa naznakom **“za konkurs za zapošljavanje”**

Obaveze poslodavca koje će biti navedene u ugovoru:

1. Da zaključi ugovor o radu na određeno vreme od 6 meseci sa odabranim nezaposlenim licima i stručno osposobljava angažovana nezaposlena lica tokom trajanja ugovora;
2. Nezaposleno lice koje se angažuje za šestomesečnu radnu praksu, mora biti nezaposleno lice na evidenciji NSZ i ne može biti član porodičnog domaćinstva poslodavca, kao ni lice koje je bilo u radnom odnosu kod podnosioca zahteva ili povezanog lica, najmanje šest meseci pre zaključenja ugovora o radu;
3. Omogući pristup i redovne posete mentora Help-a radnom prostoru tokom trajanja angažovanja radnika, kao i fotografisanje na radnom mestu prilikom posete uz predhodnu saglasnost radnika;
4. Dostavlja mentoru Help-a izveštaje o prisutnosti lica na radnoj praksi, u skladu sa ugovorom;
5. Dostavlja Help-u dokaze o uplati mesečne zarade i svih pripadajućih troškova, po izmirenju tih obaveza uz zahtev za refundaciju troškova, najkasnije 5 dana po njihovom izmirenju.
6. Obavesti Help o svim promenama koje su od značaja za realizaciju ugovora u roku od 5 dana od dana nastanka promene.

U slučaju prekida radne prakse od strane lica na praksi, poslodavac će imati pravo da u saradnji sa Help-om produži trajanje radne prakse ostalim polaznicima (ukoliko je poslodavac angažovao više lica).